මොරටුව - එගොඩඋයන ප්‍රදේශයේදී පොලිස් අණ නොතකා ධාවනය කළ මෝටර් රථයේ සිටි පුද්ගලයන් කිසියම් නීතිවිරෝධී කටයුත්තක් සඳහා යමින් සිට ඇති බවට පොලීසිය සැක පළ කළා.ඊයේ (02) රාත්‍රී 10.20ට පමණ එම මෝටර් රථය මොරටුව සිට පානදුර දෙසට ධාවනය වෙමින් තිබූ අතර ඇඳිරි නීතිය උල්ලංගණය කරමින් එගොඩඋයන - පරණ පාර මාර්ග බාධකයේදී පොලිස් අණ නොතකා එය ධාවන කර තිබෙනවා.එහිදී එම පොලිස් නිළධාරීන් ඒ සම්බන්ධයෙන් මොරටුව - එගොඩඋයන - මෝදර අලුත්පාලම අසළ දිස්ත්‍රික් මායිම් මාර්ග බාධක රාජකාරියේ යෙදී සිටින නිලධාරීන්ට දැනුම් දී ඇති අතර, පසුව ඔවුන් ද අදාළ රථය නවත්වන ලෙසට සංඥා කළ ද එම පොලිස් අණ නොතකා මෝටර් රථය ඉදිරියට ධාවනය වුණා.